იუპ ჰაინკესი
იოზეფ „იუპ“ ჰაინკესი (გერმ. Josef "Jupp" Heynckes [jʊp haɪnkəs]; დ. 9 მაისი, 1945) — ყოფილი გერმანელი ფეხბურთელი და საფეხბურთო მწვრთნელი. როგორც ფეხბურთელმა კარიერის უდიდესი ნაწილი მენხენგლადბახის ბორუსიას რიგებში გაატარა 1960 და 1970-იან წლებში, როდესაც კლუბის ისტორიაში ოქროს ხანა იდგა. ჰაინკესმა გლადბახთან ერთად უამრავი ეროვნული ჩემპიონატი და თასი მოიგო, ასევე მოიპოვა უეფა-ს თასი და ჩემპიონთა თასის ფინალში ითამაშა, სადაც ლივერპულთან დამარცხდა. ის ბუნდესლიგის ისტორიაში მესამე მეგოლეა, 220 გატანილი ბურთით. დასავლეთ გერმანიის ნაკრების რიგებში ჰაინკესი მსოფლიოს და ევროპის ჩემპიონი გახდა. როგორც მწვრთნელმა, მან მოიგო სამი ბუნდესლიგა ბაიერნთან ერთად და ორი ჩემპიონთა ლიგა — რეალ მადრიდთან ერთად, 1998 წელს და ბაიერნთან ერთად, 2013 წელს.